ᱯᱟᱞᱤ ᱦᱚᱱᱚᱛ

ᱯᱟᱞᱤ ᱦᱚᱱᱚᱛ  ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ, ᱥᱤᱧᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱞᱤ ᱱᱟᱜᱟᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ 

 ᱴᱷᱟ.ᱣᱠᱟ.ᱱ 
ᱱᱚᱣᱟ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱨᱮᱭᱟᱜ ᱟᱨᱮ ᱜᱚᱴᱟᱝ ᱦᱚᱱᱚᱛ ᱛᱟᱞᱟ ᱛᱮ ᱮᱥᱮᱫ ᱟᱠᱟᱱᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱱᱟᱜᱽᱯᱩᱨ ᱦᱚᱱᱚᱛ, ᱟᱡᱽᱢᱤᱨ ᱦᱚᱱᱚᱛ, ᱨᱟᱡᱽᱥᱟᱢᱟᱱᱫ ᱦᱚᱱᱚᱛ, ᱩᱫᱚᱭᱯᱩᱨ ᱦᱚᱱᱚᱛ, ᱥᱤᱨᱳᱦᱤ ᱦᱚᱱᱚᱛ, ᱡᱟᱞᱳᱨ ᱦᱚᱱᱚᱛ, ᱵᱟᱨᱢᱚᱨ ᱦᱚᱱᱚᱛ ᱟᱨ ᱡᱚᱫᱷᱯᱩᱨ ᱦᱚᱱᱚᱛ ᱾ ᱦᱚᱱᱚᱛ ᱴᱟᱝ ᱥᱟᱹᱢᱩᱫᱽ ᱫᱟᱜ ᱞᱮᱵᱷᱮᱞ ᱠᱷᱚᱱ ᱒᱕᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱟᱢᱟᱝ ᱱᱟᱠᱷᱟ ᱥᱮᱫ ᱨᱮ ᱢᱮᱟᱜ ᱟᱠᱟᱫ ᱟᱨᱟᱵᱷᱟᱞᱞᱤ ᱵᱩᱨᱩ ᱑᱐᱐᱐ ᱢᱤᱴᱚᱨ ᱦᱟᱹᱵᱤᱡ ᱩᱥᱩᱞ ᱢᱮᱱᱟᱜ ᱟᱠᱟᱫᱟ ᱾ ᱯᱟᱪᱮ ᱱᱟᱠᱷᱟ ᱨᱮᱭᱟᱜ ᱮᱨᱤᱭᱟ ᱠᱚᱫᱚ ᱥᱚᱢᱚᱛᱚᱞ ᱜᱮᱭᱟ ᱾ᱟᱨᱟᱵᱷᱟᱞᱞᱤ ᱵᱩᱨᱩ ᱫᱟᱥᱱᱟ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱥᱮᱫ ᱛᱮ ᱠᱚᱧᱮ ᱨᱮ ᱵᱟᱢᱱᱮᱨᱟ ᱟᱹᱛᱩ ᱨᱮ ᱢᱩᱪᱟᱹᱫᱽ ᱟᱠᱟᱱᱟ ᱾ ᱦᱚᱱᱚᱛ ᱛᱟᱞᱟ ᱛᱮ  ᱞᱩᱝᱜᱤ ᱜᱟᱰᱟ ᱞᱤᱸᱜᱤᱱ ᱠᱟᱱᱟ ᱾
 ᱦᱚᱲ ᱮᱞ  
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱟᱞᱤ ᱦᱚᱱᱚᱛ ᱨᱮ ᱒,᱐᱓᱗,᱕᱗᱓  ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱞᱳᱵᱷᱮᱱᱤᱭᱟ (Slovenia)           ᱫᱤᱥᱚᱢ ᱨᱤᱱ ᱦᱚᱲ ᱮᱞᱮᱞ ᱠᱚ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾                                           ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱒᱒᱕ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱰᱮᱱᱥᱤᱴᱤ ᱫᱚᱨ ᱫᱚ ᱑᱖᱕ ᱦᱚᱲ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱥᱟᱱᱟᱢ ᱦᱚᱱᱚᱛ ᱨᱤᱱ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱖᱓.᱒᱓ % ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ( average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱘᱗ ᱾  ᱒᱐᱐᱑ᱼ᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱑᱑.᱙᱙ % ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾

 ᱨᱟᱡᱽᱟ.ᱨᱤ ᱪᱟᱪᱞᱟᱣ 
ᱯᱟᱞᱤ ᱞᱳᱠ ᱥᱳᱵᱷᱟ ᱢᱟᱹᱪᱤ ᱯᱟᱞᱤ ᱟᱨ ᱡᱚᱫᱷᱯᱩᱨ ᱦᱚᱱᱚᱛ ᱛᱟᱞᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱤᱛᱚᱝ ᱱᱚᱣᱟ ᱢᱟᱹᱪᱤ ᱨᱤᱱᱤᱡ ᱥᱚᱦᱮᱫ ᱫᱚ ᱯ.ᱯ ᱪᱳᱣᱫᱷᱩᱨᱤ P P Choudhary ᱢᱮᱱᱟᱜ ᱟᱠᱟᱫᱮᱭᱟ, ᱡᱟᱦᱟᱸᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱠᱷᱚᱱᱮ ᱨᱮᱯᱨᱮᱡᱮᱸᱴ ᱮᱫᱟ ᱾
ᱯᱟᱞᱤ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱨᱮᱠᱚ ᱦᱟᱹᱴᱤᱧ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱑/ᱥᱟᱡᱳᱛ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱒/ᱡᱚᱭᱛᱚᱨᱚᱱ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ,᱓/ᱵᱟᱞᱤ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱔/ᱥᱩᱢᱚᱨᱯᱩᱨ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱕/ᱯᱟᱞᱤ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱖/ᱢᱟᱨᱣᱟᱨ ᱡᱚᱝᱥᱚᱱ ᱵᱤᱫᱷᱟᱱ ᱥᱳᱵᱷᱟ ᱢᱟᱹᱪᱤ ᱾https://en.wikipedia.org/wiki/Pali_(Lok_Sabha_constituency)
 ᱥᱳᱵᱽ-ᱰᱤᱵᱷᱤᱡᱚᱱ 
ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱥᱳᱵᱼᱰᱤᱵᱷᱤᱡᱚᱱ ᱨᱮᱠᱚ ᱦᱟᱹᱴᱤᱧ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱟᱡᱳᱛ, ᱢᱟᱨᱣᱟᱨ ᱡᱚᱝᱥᱚᱱ, ᱡᱚᱭᱛᱚᱨᱚᱱ, ᱨᱟᱭᱯᱩᱨ, ᱥᱩᱢᱚᱨᱯᱩᱨ, ᱵᱟᱞᱤ, ᱯᱟᱞᱤ, ᱨᱳᱦᱟᱛ, ᱨᱟᱱᱤ, ᱨᱟᱡᱚᱥᱛᱷᱟᱱ ᱟᱨ ᱫᱮᱥᱩᱨᱤ ᱾
ᱱᱚᱸᱰᱮ ᱫᱚ ᱟᱨᱮ ᱜᱚᱴᱟᱝ ᱛᱚᱦᱤᱞ ᱢᱮᱱᱟᱜᱜᱼᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱳᱡᱟᱛ, ᱢᱟᱨᱣᱟᱨ ᱡᱚᱝᱥᱚᱱ, ᱡᱚᱭᱛᱚᱨᱚᱱ, ᱨᱟᱭᱯᱩᱨ, ᱥᱩᱢᱚᱨᱯᱩᱨ, ᱵᱟᱞᱤ, ᱯᱟᱞᱤ, ᱨᱳᱦᱟᱛ ᱟᱨ ᱫᱮᱥᱩᱨᱤ ᱾ ᱒᱐᱑᱒ᱼ᱑᱓ ᱨᱟᱡᱚᱥᱛᱷᱟᱱ ᱠᱟᱹᱣᱰᱤ ᱵᱚᱰᱡᱮᱴ ᱨᱮ " ᱨᱟᱱᱤ " ᱫᱚ ᱦᱚᱱᱚᱛ ᱨᱮᱭᱟᱜ ᱜᱮᱞ ᱟᱱᱟᱜ ᱛᱚᱦᱥᱤᱞ ᱠᱚ ᱪᱷᱟᱹᱴᱭᱟᱹᱨ ᱞᱮᱜᱼᱟ ᱾
 ᱥᱟ.ᱠᱷᱭᱟ.ᱛ